b'\n_START_ARTICLE_\nGranulocitno-makrofagne kolonije stimulirajo\xc4\x8di faktor\n_START_SECTION_\nDelovanje\n_START_PARAGRAPH_\nGM-CSF je citokin, ki deluje kot rastni dejavnik na bele krvni\xc4\x8dke. Krvotvorne mati\xc4\x8dne celice spodbuja k diferenciaciji v granulocite (nevtrofilce, eozinofilce in bazofilce) in monocite. Monociti zapustijo krvni obtok in migrirajo v tkiva, kjer dozorijo v makrofage ter vstopajo v kaskado vnetnih reakcij: aktivacija manj\xc5\xa1ega \xc5\xa1tevila makrofagov povzro\xc4\x8di porast v njihovem \xc5\xa1tevilu na mestu oku\xc5\xbebe, kar je bistvena stopnja pri premagovanju oku\xc5\xbeb. Aktivna oblika beljakovine se nahaja zunajceli\xc4\x8dno v obliki homodimera.\n_START_SECTION_\nKlini\xc4\x8dni pomen\n_START_PARAGRAPH_\nGM-CSF se uporablja tudi klini\xc4\x8dno. GM-CSF imenujemo tudi molgramostim, \xc4\x8de pa se izra\xc5\xbea v kvasovkah, pa sargramostim (pod za\xc5\xa1\xc4\x8ditenim imenom Leukin). Uporablja se kot zdravilo za spodbujanje proizvodnje belih krvni\xc4\x8dk po kemoterapiji.'